cyanic-selkie/wikianc huggingface dataset:
Qərbi Azərbaycan İcması
İcmanın binasının istifadəyə verilməsi
Azərbaycan Respublikasının Prezidenti İlham Əliyev 2022-ci il 24 dekabr tarixində Qərbi Azərbaycan İcmasının inzibati binasında yaradılan şəraitlə tanış olub və Qərbi Azərbaycandan olan bir qrup ziyalı ilə görüşüb.
Toğrul Türkeş
İldırım Toğrul Türkeş (Yıldırım Tuğrul Türkeş; ) — Türk iqtisadçısı, təşəbbüskar-menecer, jurnalist və sağçı millətçi siyasətçi. Alparslan Türkeşin böyük oğludur. Milliyyətçi Hərəkat Partiyası sədrinin müavini, Türkiyə parlamentinin üzvüdür. 2015-ci ilin avqust ayında Türkiyə Baş nazirinin müavini vəzifəsinin icrasına başlamış və Ədalət və İnkişaf Partiyasına keçmışdir.
Fəaliyyəti
Türk ultra sağ millətçiləri Bozqurdların lideri Başbuğ Alparslan Türkeşin ailəsində anadan olub. Jandarma və hərbi polisdə xidmət etmiş, İngiltərə, İsveç, Çili və Argentinada təcrübə keçmişdir. Ankara Haceteppe Universitetinin İqtisadiyyat fakültəsini bitirib. Türkiyə Ticarət Nazirliyinin mətbuat xidmətində çalışıb. Bir sıra ticarət və maliyyə təşkilatlarının rəhbərliyində təmsil olunub. .
Milliyyətçi Hərəkat Partiyasında (MHP) atasının silahdaşı olmuşdur. Partiya qəzeti olan "Ortadoğu"nun idarəçisi kimi çalışmışdır. Sağ millətçi "Axşam", "Son Havadis", "Yeni Harman" nəşrlərində yayımlandı.
Milliyyətçi hərəkatda
İldırım Toğrul Türkeş, 1997-ci ilin aprelində Alparslan Türkeşin ölümündən sonra partiyada liderliyə iddia etmişdir. Bir neçə həftə MHP sədri vəzifəsini icrası ilə məşğul olmuşdur. Ancaq 1997-ci ilin iyul ayında keçirilən konqresdə Dövlət Baxçalı səslərin çoxunu qazandı. İldırım Toğrul Türkeş isə MHP-dən ayrılaraq "Canlı Türkiyənin Milli Mühafizəkar Partiyası"nı qurdu.
2007-ci ildə Kiçik Türkeş Baxçalı ilə barışdı və MHP-dən müvəffəqiyyətlə parlamentə namizəd oldu. 2010-cu ildə Parlaq Türkiyə Partiyası Milliyyətçi Hərəkat Partiyasına qatıldı. 2011-ci il seçkilərində Toğrul Türkeş yenidən MHP-dən bir mandat aldı. İldırım Toğrul Türkeş, MHP başçısının müavini vəzifəsini icra etmişdir. O, atası Alparslan Türkeşdən daha mülayim şəkildə dünyəvi sağçı millətçiliyin siyasi kursunu davam etdirirdi.
Türkeş Rəcəb Tayyib Ərdoğanın Ədalət və İnkişaf Partiyasını (AKP) xarici siyasətdə yetərincə fəal olmayan millətçilik, Ermənistanla rəsmi təmaslar, hökumətin korrupsiyası və avtoritar "firon" idarəetmə tərzinə görə tənqid atəşinə tuturdu. .
Hökumət idarəsi və partiya dəyişikliyi
İldırım Toğrul Türkeş nazir postunu qəbul edib partiyasını dəyişdirdikdən sonra AKP-dən şəxsi borclarını ödəmək üçün külli miqdarda pul aldığı barədə məlumatlar yayılmağa başladı. O, özü bu söz-söhbətləri qəti şəkildə rədd etdi.
24 may 2016-cı ildə İldırım Toğrul Türkeş Binəli Yıldırımın qurduğu 65-ci Terkiyə hökumətində də Baş nazir müavini postunu tutmuşdur.
2018-ci il Türkiyə ümumi seçkilərində AK Partiya Ankara millət vəkili seçilmişdir.
Pavle Vuisiç
Pavle Vuisiç  — keçmiş Yuqoslaviya kinosunun ən tanınan simalarından biri, teatr və kino aktyoru.
Bioqrafiya
Pavle Vuisiç 1926-cı il iyulun 10-da anadan olub. O, Monteneqro hüquqşünası və briqadiri olan babası Pavlenin şərəfinə adlandırılıb. Onun ulu babası Donja Moraçanın məşhur qəhrəmanı və Şahzadə Danilonun qvardiya komandiri Milosav Mişnin Vujisiç idi. 1950-ci illərə qədər Belqrad radiosunda işləyib. 1950-ci ildə Pançevoda teatrın səhnəsində yarımçıq bir mövsüm nümayiş etdirilən "Sehrli qılınc" filmində epizodik rol oynayır. Teatr akademiyasına daxil olmaq cəhdi uğursuz olur. 1953-cü ildə "Fırtına" filmində bir epizodda rol aldı. 1958-ci ildə "Tri koraka u prazno" ("Kosmosa üç addım") filmindəki baş rola görə Obrad Pula kinofestivalında "Qızıl arena" mükafatına layiq görülüb. Tezliklə o, özünü ən çox yönlü xarakter aktyorlarından biri kimi göstərir. Uzun və məhsuldar karyerası ərzində o, həm dramatik, həm də komik bir çox müxtəlif rollar oynayıb və işlədiyi demək olar ki, bütün rejissorlar tərəfindən hörmət qazanıb. 1991-ci ildə Serbiya Kino Rəssamları Assosiasiyasının kino sənətinə xidmətlərinə görə verilən Pavle Vuişiç mükafatı onun adını daşıyır.
thumb|200px|Qəbir daşındakı Pavle Vuisiçin [[barelyefi.]] thumb|200px|Pavle Vuisiçin ölümündən bir müddət əvvəl şəkli
Şeyx Hadi Nəcmabadi
Şeyx Hadi Nəcmabadi (1835-1902)—İranda yeni fikrin nümayəndəsi, filosof, müctəhid.
Həyatı
Şeyx Hadi 1835-ci ildə Nəcmabadda anadan olmuşdu. İbtidai təhsilini doğma şəhərlərində almışdı. Sonra molla-müctəhid yanında təhsilini davam etdirmişdi. Bəzi ilahiyyatçılar onu Babiməzhəb hesab edirlər. İranda 1906-cı ildə baş vermiş Məşrutə hərəkatında mühüm rol oynamış şəxslərin böyük əksəriyyəti Əfqaninin fikirlərindən ruhlanmış insanlar idi. Şeyx Hadi Nəcmabadi, Mirzə Yəhya Dövlətabadi və Mələk-ül-mütəkəllimin belə şəxslərdən idilər. Rəbbani İslam alimləri həmişə xalq arasında olub, yoxsullarla bir süfrədən yeyib. Şeyx Hadi Nəcmabadi haqqında nəql olunan hekayət varlılarla, vəzifəlilərlə ünsiyyətə meylli din xadimlərinə yaxşı ibrətdir.
Şeyx Hadi Nəcmabadi 1902-ci ildə Tehranda vəfat edib.
Pərviz Gülmalıyev
Pərviz Zaur oğlu Gülmalıyev (10 may 1997; Bala Bəhmənli, Füzuli rayonu, Azərbaycan — 6 noyabr 2020; Daşaltı, Şuşa rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsinin şəhidi.
Həyatı
Pərviz Gülmalıyev 10 may 1997-ci ildə Füzuli rayonunun Bala Bəhmənli kəndində anadan olmuşdur. 2018-ci ildən Azpetrol MMC-də texniki inspektor vəzifəsində çalışırdı.
Hərbi xidməti
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Pərviz Gülmalıyev ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Pərviz Gülmalıyev ölümündən sonra "İgidliyə görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Pərviz Gülmalıyev ölümündən sonra "Füzulinin azad olunmasına görə" medalı ilə təltif edildi.
Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Pərviz Gülmalıyev ​ölümündən sonra "Şuşanın azad olunmasına görə" medalı ilə təltif edildi.
İstinadlar
<references group="" responsive="1">
NGC 381
NGC 381 — Yeni Baş Kataloqda qeydə alınmış açıq ulduz topası. Göy üzündə Kassiopeya bürcü istiqamətində yerləşir. III2p tipli. tərəfindən ildə 10.67 sm (4.2 düymə) ölçülü  vasitəsilə ildə kəşf edilmişdir.
Harri Belafonte
Harri Belafonte — Amerikalı müğənni, bəstəkar, aktivist və aktyor. Ən uğurlu Yamayka-Amerika pop ulduzlarından biri, 1950-ci illərdə Trinbagonian Karib musiqi üslubunu beynəlxalq auditoriya ilə çıxardan əsas şəxs hesab olunur. O, blyuz, folk, gospel, şou melodiyaları və Amerika standartları daxil olmaqla bir çox janrda çıxış etdi. Onun debüt albomu Calypso (1956), tək bir sənətçinin ilk milyon satan LP albomudur.
Belafonte "The Banana Boat Song (Banan Qayığı mahnısı)" kimi tanınan "Day-O" mahnısını yazması ilə məşhurdur. O, blüz, folk, gospel, şou melodiyaları və Amerika standartları da daxil olmaqla bir çox janrlarda səsyazma və ifa edib. O, həmçinin bir neçə filmdə, o cümlədən Carmen Jones (1954), Island in Sun (1957) və Odds Against Tomorrow (1959) filmlərində rol alıb.
Belafonte üç "Qremmi" mükafatı (o cümlədən, Qremmi Ömür Boyu Nailiyyət Mükafatı), Emmi mükafatı və Toni mükafatını qazandı. 1989-cu ildə Kennedi Mərkəzinin fəxri mükafatını aldı. 1994-cü ildə Milli İncəsənət Medalı ilə təltif edildi. 2014-cü ildə Akademiyanın 6-cı İllik Qubernator Mükafatlarında Jan Herşolt Humanitar Mükafatını aldı və 2022-ci ildə Rok-n-Roll Şöhrət Zalına daxil edildi.
Sergey Obolenskiy
Sergey Obolenskiy (27 iyul 1868, Tula quberniyası, Rusiya imperiyası – 13 mart 1946, Potma, Mordoviya MSSR) — Çar Rusiyası zabiti, Yelizavetpol və Pskov quberniyalarının vitse-qubernatoru, Stavropol quberniyası nın qubernatoru.
Həyatı
Sergey Dmitrievic 1888-ci ildə kursant korpusunu bitirib,1890-cı ildə isə Nikolaev Süvari Məktəbi ndə təhsil alıb. 44-cü Nijni-Novqorod draqon alayında xidmət etmişdir. Kornet (1889), leytenant (1893), kapitan (1896) hərbi rütbələrinə yüksəlmişdir. 20 iyun 1896-da ehtiyata çıxmışdır.
Sergey Oblenskiy 4 oktyabr 1915-ci ildə Stavropol quberniyası nın qubernatoru təyin edilmişdir. Onun dövründə quberniyada Armavir-Tuapsinskaya dəmir yolu çəkilmişdir. Ümumən isə quberniya iqtisadiyyatında geriləmə müşahidə edilmişdir. Bu isə böyük narazılıq və iğtişaşlara səbəb olmuşdur. Sergey Oblenskiy böyük izdihamların qarşısını almaq məqsədilə quberniyada yerləşən bütün əyləncə məkanlarının bağlatdırdı. 1917-ci ilin 6 martında qubernator vəzifəsindən uzaqlaşdırılmışdır.
Rusiya vətandaş müharibəsi dövründə Cənubi Rusiya ordusu nda, sonra isə Vranqel rus ordusu nda xidmət etmişdir. 1921-ci ildən Budapeşt dəki (sonradan Vyana dakı) mühacirətdə olan rus komitəsinin üzvü olmuşdur. Avstriya paytaxtının Sovet qoşunları tərəfindən ələ keçirilməsindən sonra, 8 may 1945-ci ildə SMERŞ zabitləri tərəfindən həbs edildi. Həmin il sentyabrın 15-də, SSRİ NKVD-nin xüsusi iclası nda ona 10 il həbs cəzası verildi.
13 mart 1946-cı ildə Mordoviya dakı "Potminski düşərgələrində" vəfat etmişdir.
NGC 2195
NGC 2195, Yeni Baş Kataloqda qeydə alınmış ulduzdur. Göy üzündə Ovçu bürcü istiqamətində yerləşir. *2 tipli. tərəfindən ildə 39.37 sm (15.5 düymə) ölçülü  vasitəsilə ildə kəşf edilmişdir.
Mnasakanovanın binası
C. N. Mnasakanovun binası - Rostov-na-Donu şəhərinin ərazisində, Kuşkinskaya küçəsi, ev 65 ünvanında yerləşən bina. Bina 1911-1915-ci illərdə modern stilində inşa edilmişdir. Rəsmi sənədlətə görə bina Sepuq Nikoxosyanova Mnasakanovaya mənsub olmuşdur. Məlumata görə burafa Nessarın texniki kontoru yerləşirdi. Hazırda binanın birinci mərtəbəsində ticarət obyektləri yerləşir. İkinci və üçüncü mərtəbələrdə isə yaşayış mənzilləri qərarlaşır. Binada yerləşən kintirların böyük qismi Kurinov Aleksadr Qennadeviçə məxsusdur. Mnasakanovanın binası regional əhəmiyyətli mədəni irs obyekti siyahısına daxil edilmişdir.
Tarixi
Puşkinskaya küçəsində, Budyonnovski prospekti və Sobornaya xiyabanı arasındakı ərazidə 1911-15-ci illər ərzində arxitektor E. Qulin və S. Polipinin layihəsi ərazidə inşa edilmişdir. Polipin şəhər dumasının deputatı (1903-1913), tikinti üzrə komisiyanın üzvü, şəhərin texniki və telefon komisiyasında iştirak etmiş bir şəxs olmuşdur. Bu binanın tikintisindən iki il sonra Semen Vasileviç Polipin Bostriklərin binasını inşa etmişdir. Bir-birinə bənzərliyi ilə seçilən binada Puşkinskaya küçəsində yerləşir. İnqilaba qədər ki, dönəmdə binanın ünvanı Puşkinskaya küçəsi, ev 81 olataü keçərli idi. 1911-ci ildə bina inşa edilərkən ona çəkiləcək xərcin həcminin 3 700 rubl olması planlaşdırılırdı. 1915-ci ildə isə binanın ümumi xərcinin 25 100 rubl olması müəyyənləşmişdi. Binanın sahibəsi köhə Rostovun elit təbəqələri arasında məşhur idi. 1917-ci ildən sonra bina milliləşdirilmişdi. Onun mənzilləri isə insanlara verilmişdi. İllərdə bina köhnəlir və əvvəlki görünüşünü itirirdi. Bina üzərində müəyyən işləmələr həyata keçirilir. 1990-cı illərdə binanın kontirlara aid hissəsinə Ristovlu sahibkar Aleksadr Qennadeviç yiyələnir. 1998 - 2002 illər ərzində bina rekanstruksiya olunur.
Arxitektura
280px|thumb Üç mərtəbədən ibarət olan bina, Puşkinskaya küçəsinin qırmızı xətti boyunca uzanır. Bina U şəkilli formada inşa edilmişdir. Bina modern üslubdadır.
Kəndlilər (film, 1939)
Kəndlilər — rejissor Səməd Mərdanovun filmi. . Bu film Azərbaycan Respublikası Nazirlər Kabinetinin 7 may 2019-cu il tarixli, 211 nömrəli Qərarı ilə Azərbaycan Respublikasında dövlət varidatı elan edilən filmlərin siyahısına daxil edilmişdir.
Məzmun
Müsavat hökumətinin süqutu ərəfəsində kəndlilər arasında bolşevik təbliğatı bəylərə qarşı üsyanla nəticələnir. Film Azərbaycanda gedən inqilabi hərəkatdan, XI Qızıl Ordunun fəal iştirakı ilə bolşeviklərin hakimiyyəti öz əllərinə keçirmələrindən danışır.
Türkiyə diasporu
thumb|300x300px|Dünyada Türkiyə diasporasının xəritəsi (Türk kökü və ya vətəndaşlıq sahibi olan insanları əhatə edir). {{Legend|#000000|Türkiyə}} {{Legend|#770000|+ 1,000,000}} {{Legend|#d40000|+ 100,000}} {{Legend|#ff8585|+ 10,000}} {{Legend|#ffc2c2|+ 1,000}}
Türkiyə diasporu ( və ya Türk gurbetçiler) — dünyanın ən gənc (3 nəsil) və ən sürətlə böyüyən diasporlarından biridir. Hal-hazırda bir neçə milyon əhalisi var, əksəriyyəti Almaniyada yaşayır. Türkiyə diasporunun nümayəndələri Balkan yarımadası ölkələrinin türk irridləri ilə qarışdırılmamalıdır.
Tarixi
İlk dəfə, 1950-ci illərdə, Türkiyə diasporu, əsasən Almaniyanın, Avstriyanın, Hollandiyanın, az miqdarda Fransa və Belçika (böyük türkcə Brüsseldə bir toplum var) şəhərləşmiş və sənayeləşmiş bölgələrinə yönəldilmiş etnik türklərin (əsasən gənc və orta yaşlı kişilərin) kütləvi əmək köçü nəticəsində meydana çıxdı. Yaşayış icazəsi almış bu miqrantlar Türkiyədən gəlinlər dəvət etdilər. Nəticə etibarilə, hazırda Almaniyada yaşayan 2-ci və 3-cü nəsillərdən olan bir çox etnik türk var, baxmayaraq ki, bir çoxu hələ də vətəndaşı deyil. Böyük Britaniyada kiprli türklərin və onların nəsillərinin sayı çoxdur.
ABŞ-də ilk müsəlman türklər XX əsrin əvvəllərində meydana gəldilər, halbuki o dövrdə Osmanlı İmperatorluğuna gələn bütün vətəndaşların (əksəriyyəti rumlar, yəhudilər və ermənilər idi) yalnız 15% -ni təşkil edirdilər. XX əsrin ikinci yarısında ABŞ-yə çox sayda türk tələbə gəldi, bunların çoxu universitetləri bitirdikdən sonra ölkədə işləmək üçün qaldı.
90-cı illərin ortalarında, türk inşaat şirkətlərinin investisiya layihələri sayəsində çox sayda türk əmək miqrantı Rusiya və MDB ölkələrində meydana çıxdı. Seçim zənginliyinə baxmayaraq, AB ölkələri hələ də türk mühacirləri üçün ən cəlbedicidir.
Avropa Birliyinin Türkiyə Diasporu
2006-cı ildə türklər AB-27-də vətəndaşlıq alanların ümumi sayının% 9.9'unu təşkil edərək birinci sırada iştirak etdi. 2007-ci ildə AB vatandaşlığı alanlar arasında Türk vatandaşları (55,1 min nəfər ya da% 7,9) Fas vətəndaşlarından sonra ikinci sırada (59,4 min nəfər və ya% 8,5) yer aldı. Türk vətəndaşlarının çoxu Almaniyada yerləşməyi seçdi (% 52). 1-3 yerləri tutduqları Almaniya, Danimarka, Avstriya, Hollandiya, Fransa və Yunanıstanın immiqrasiya proseslərində türk vətəndaşlarının vətəndaşlıq alması əhəmiyyətli idi.
Vat Samfran
Vat Samfran (tay. วัดสามพราน) — Banqkokun təxminən 40 km qərbində yerləşən Nakhon Pathom əyalətində buddist məbədi. Məbəd rəsmi olaraq 1985-ci ildə qeydiyyata alınıb.
O, bütün hündürlüyü boyunca qırmızı və yaşıl rəngli, nəhəng əjdəha heykəli ilə dövrələnmiş 17 mərtəbəli slindrşəkilli çəhrəyı binası ilə məşhurdur. Heykəlin içində isə bəzi yerləri korlanaraq pis vəziyyətə düşmüş spiralvari pilləkənlər var. Burada həmçinin digər buddist heykəllərindən əlavə, Buddanın da nəhəng heykəli mövcuddur. Məbədin ruhanilərinin adı 2004-cü ildə uzunmüddətli həbs cəzaları ilə nəticələnən cinsi zorakılıq skandalına qarışmışdır.
Dünya Skaut Hərəkatı
Dünya Skaut Hərəkatı – skaut təşkilatı.
Tarixi
Skaut hərəkatı ilk dəfə 1907-ci ildə Böyük Britaniyada Lord Baden Pauell (Lord Baden-Powell) tərəfindən yaradılmışdır. Hərəkat qısa müddət ərzində bütün dünyada geniş yayılaraq, gənclər arasında çox məşhurlaşmışdır. Hal-hazırda 216 dünya ölkələrindən 50 milyondan çox uşaq, yeniyetmə və gənc onun sıralarında birləşərək, "Hər gün bir xeyirxah iş görək devizi altında fəaliyyət göstərirlər.Yarandığı dövrdən indiyədək planetimizin 300 milyondan çox sakini skaut hərəkatının üzvü olmuşdur.Skaut hərəkatı qeyri-siyasi, qeyri-hökumət, irqindən və dinindən asılı olmayaraq hər kəs üçün açıq olan bir təşkilatdır. Ümumdünya Skaut Hərəkatı Təşkilatı 6 coğrafi regiona bölünmüşdür. Onun Kosta-Rikada, Misirdə, Keniyada, Filippində, İsveçrədə və Qurzufda nümayəndəliyi vardır. Ümumdünya təşkilatının mənzil qərargahı İsveçrədədir. Regionların adları aşağıdakılardır.
Dünya Skaut Bürosu
400px|thumb|right|Dünya Skaut Bürosunun baş ofisi [[Malayziyanın Kuala Lumpur şəhərində yerləşir və altı regional bölmədə ofisləri var. {{legend|#73C2FB|Avropa Regionu: Cenevrə, İsveçrə, Brüssel, Belçika və Belqrad, Serbiya}}{{legend|#32CD32|Ərəb regionu : Qahirə, Misir}}{{legend|#FFA500|Afrika Regionu :Nayrobi, Keniya, Keyptaun, Cənubi Afrika,və Dakar, Seneqal}}{{legend|#FF007F|Asiya-Sakit Okean Regionu : Makati, Filippin, Avstraliya, Nepal,və Tokio, Yaponiya}}{{legend|#FFD700|Amerika Region : Bilik şəhəri, Panama}}{{legend|#BF00FF|Avrasiya regionu : Kiyev,Ukrayna}}{{legend|#D3D3D3|Şimali Koreya, Laos və Kuba kimi boz ərazilərdə Skaut yoxdur}}]]
Dünya Skaut Bürosu (WSB, əvvəllər Beynəlxalq Büro) Dünya Skaut Konfransı və Dünya Skaut Komitəsinin göstərişlərini yerinə yetirən katiblikdir. WSB texniki resurs personalından ibarət kiçik bir heyət tərəfindən dəstəklənən baş katib tərəfindən idarə olunur. Büro işçiləri assosiasiyalara peşəkarları və könüllüləri öyrətməklə, maliyyə siyasətlərini və pul toplama üsullarını qurmaqla, icma imkanlarını və prosedurlarını təkmilləşdirməklə və hər bir ölkənin milli resurslarının Skautinqin arxasında toplanmasına kömək etməklə assosiasiyalara öz Skautlarını təkmilləşdirməyə və genişləndirməyə kömək edir. Heyət həmçinin Dünya Skaut Jamboreləri kimi qlobal tədbirlərin təşkilinə kömək edir, regional tədbirləri təşviq edir və Skautluq Hərəkatı ilə digər beynəlxalq təşkilatlar arasında əlaqə rolunu oynayır. İnkişaf etməkdə olan ölkələrdə əsas səy universal Yaxşı Dönüşün icma inkişafı üçün təşkilati miqyasda səyə çevrilməsidir.
Skaut Hərəkatı
Skaut hərəkatı onun yaradıcısı tərəfindən işlənmiş prinsiplər və qanunlar əsasında fəaliyyət göstərən, irqi mənsubiyyətindən və dinindən asılı olmayaraq, hər kəs üçün açıq olan — gənclərin könüllü, qeyri-siyasi, ictimai, tərbiyəvi hərəkatıdır.
Skaut hərəkatının məqsədi gənclərin mənəvi, zehni və ictimai kamilliyə tam çatmaları, onların yerli, milli, beynəlxalq birliklərin üzvü və fərd kimi layiqli, məsuliyyətli ölkə vətəndaşı kimi yetişmələri sahəsində göstərdiyi səylərə dəstək verməkdir.Skaut o kəsdir ki, öz skaut patrulunu və yaxud digər skautların iştirakı ilə skaut andını qəbul edir və milli skaut təşkilatının üzvüdür.
Ümumdünya Skaut Hərəkatı Təşkilatının Konstitusiyasında hərəkatın üç əsas prinsipi öz əksini tapmışdır və onlar hər bir skaut üçün qanundur.
Skaut prinsipləri aşağıdakılardan ibarətdir Bu prinsipdə Skaut Hərəkatında "mənəvi dəyərlərə sədaqət", dinə etiqad və bunlardan irəli gələn vəzifələrmüəyyən olunaraq bütün dinlərə aid edilir. Bu prinsip Skautinqin əsas mövqelərini cəmləşdirir ki, onların üzərində əsas yeri şəxsiyyətin müxtəlif aspektlərdə cəmiyyət qarşısında vəzifələri tutur. "Başqalarına borcumuz"- öz ölkəsinə sədaqətli olmağı, onun dünya ölkələri ilə birlikdə harmonik inkişaf etməsində iştirak etməyi, bütün həmvətənlərin şəxsiyyətinə hörmət edilməsini, təbiət dünyasının vahidliyinin qəbul edilməsini nəzərdə tutur. Yarandığı gündən etibarən, Skaut Hərəkatı bütün millətlərdən olan gənclər arasında qardaşlıq və qarşılıqlıanlaşma hisslərinin inkişafına geniş yer verir.
Bu prinsipi "fərdin öz inkişafında məsuliyyəti" kimi qiymətləndirmək olar. Skautinq hesab edir ki, gənclər şəxsi qabiliyyətlərinin təkmilləşməsinə məsuliyyət daşiyırlar. Skaut hərəkatının tərbiyəvi əhəmiyyəti hər bir gəncin potensial qabiliyyətinin aşkar olunmasından, başqa sözlə,şəxsiyyətin inkişaf prosesinə kömək göstərilməsindən ibarətdir.
Skaut qanunları
Skaut qanunları hər bir skaut üzvünün həyat kodeksidir və skautun prinsiplərinə əsaslanır.
Rəmzlər
Skautinqdə bir neçə vəhdət təşkil edən element — simvol və atributlar vardır. Skautların atributikasına aşağıdakılar aiddir: Nişan, uniforma, skaut çağırışı, fərqləndirmə nişanları, qalstuk və s. Ümumilikdə götürüldükdə skaut hərəkatı yarandığı gündən simvolik xarakter daşıyır. Skaut sözünun tərcüməsi kəşfiyyatçıdır və macəra, çətinliklərlə zəngin səyahətlər, qorxmazlıq, mərdlik, dostluq anlayışları ilə birgə qabul edilir. Skaut hərəkatının özünəməxsus rəmzləri, bayrağı, geyimləri həyat tərzi, bütün dünya ölkələrində qəbul edilib. Bununla yanaşı, hər bir milli təşkilatlarda, ölkələrin adət-ənənələri, xüsusiyyətlərin və rəmzlərin, həmçinin dövlət atributlarının nəzərə alınması ilə qəbul etdiyi fərqli geyim və rəmzləri mövcuddur. Azərbaycanda skaut üzvlərinin üç rəngli bayraq rəngində boğaz örpəyi, respublikamızın rəmzləri əks olunan xüsusi geyimləri var. Onlar hərbçi sayağı bir-birini salamlayır, dövlət bayrağının qarşısında və andiçmə mərasimində baş əyir və bayrağı öpür, mərasimlər vaxtı fərəqat vəziyyətində dayanırlar. Bütün yuxarıda qeyd edilən rəmzi adətlər və xüsusiyyətlər gənclərin hərbi vətənpərvərlik tərbiyəsinin gücləndirilməsində, onların layiqli ölkə vətəndaşları kimi yetişməsində böyük əhəmiyyətə malikdir.
Emblem
Skaut emblemi Hərəkat yarandıgı gündən onun rəmzinə çevrilmişdir. Hərəkatın tarixi boyu 300 milyondan çox skaut bu nişanı daşımışdır. Hal-hazırda skaut emblemi dünyanın bir çox ölkələrindəki 28 milyon skaut tərəfindən istifadə olunur. Skaut nişanı hamıya məlum olmaqla dünyanın hər yerində, hətta Skautinqin olmadığı yerlərdə belə, Skaut Hərəkatının rəmzi kimi qəbul olunmuşdur. Tez-tez nişanın yaranma tarixi ilə maraqlanırlar. Lord Baden-Pauell bu suala belə cavab verir: "Biz nişanımızı qütb ulduzundan götürmüşük". Hal-hazırda bu simvol bütün dünya dənizçiləri üçün istiqamət nişanıdır. Skautlarda isə bu rəmz dostluq və qardaşlığa gedən yolu bildirir. Bu nişanın əsas elementləri bir neçə yüzilliklər əvvəl də mövcud idi, belə ki, onlar kompasda Şimal istiqa-mətini bildirirdilər. Çinlilər bu nişanın b.e. ə. II minilliyə təsadüf etdiyini bildirirlər. Həmin simvol bir sira etrus və roma naxışlarında da özünü göstərərək, Misir və Hindistanın bir sıra qədim abidələrinin üzərində tapılmışdır. Avropada bu simvol ehtimal ki, XIII əsrin sonu, Marko Polo öz səyahətlərinin birindən kompas gətirdikdən sonra, naviqasiya nişanı kimi istifadə olunmağa başlanmışdır. Böyük Britanika" ensiklopediyasında Qütb ulduzunu bildirən bu nişanın italyan dəniz səyyahı Falmi Çioxunun kəşf etdiyi, bəsit kompasın üzərində təsvir olunduğu gösterilir. "Britanika" daha bir maraqlı cəhəti qeyd edir ki, bu simvol maqnit kompasından da əvvəl mövcud olan və dəniz səyyahlarının aşkar etdiyi "Küləklər Gülünün" simvoludur. Küləklərin sokkiz əsas istiqaməti yunan hərfləri, eyni zamanda şimal küləyi "Qramontana" sözünü ifadə edən "T" hərfi ilə işarə olunurdu. O zamanlar "T" hərfi oxlarla bəzədilirdi. Bu işarəyə tez-tez rast gəlinir. O, bəzən gerblərin üzərində, bəzən dekorativ təsvirlərdə, bəzən nizənin ucunu, zanbağı ifadə etmək üçün təsvir olunurdu. Qədim zamanlardan xəritələrdə Şimal istiqamətini göstərmək üçün zanbaq şəkili çəkilirdi. Beləliklə, qütb ulduzunu xatırladan simvol, skaut məqsədilə yolunda kompas kimi həqiqi və etibarlı, başqalarına da yol göstərməyi tövsiyə edir. Zanbaq gülünün üç ləçəyi skaut andının üç prinsipini, beşguşəli ulduz həqiqət, biliklərə doğru irəliləməyi və skaut hərəkatının 10 qanununu ifadə edir. Skaut Hərəkatının beynəlxalq nişanının əsas elementi riflənmiş kəndirlə əhatə olunmuş zanbaqdan ibarətdir ki, bu da Beynəlxalq hərəkatın vəhdət və qardaşlığını ifadə edir. Skaut Hərəkatının rəngləri ağ və bənövşəyidir — bənövşəyi fonda ağ zanbaqdır. Bunun rəmzi mənası belədir: ağ rəng təmizliyi, şahanə bənövşəyi rəng isə öndərlik və başqalarına yardımı ifadə edir.
Cambori
Tərbiyəvi skaut tədbiri olaraq skautların toplantısını nəzərdə tutur. Birinci skaut toplantısının keçirilməsi ideyası B.P.-yə məxsusdur və 1920-ci ildə Londonda keçirilib. Tədbirdə dünyanın 34 ölkəsindən 8 min nəfər skaut iştirak edib. Ümumdünya skautinqində aşağıdakı qaydada Camborilər təşkil edilir: -Ümumdünya (USHT-nin üzv dövlətlərinin skaut üzvləri toplanır). -Regional (müəyyən skaut regionununa daxil olan təşkilatların nümayəndələri toplanır). -İxtisaslaşdırılmış Beynəlxalq (eyni dinə etiqad edən eyni ixtisaslaşdırılmış proqram üzrə işləyən ayrı-ayrı skautların toplantısı və s.). -Milli (hər hansı bir ölkənin skautları toplanır). Hər 4 ildən bir dünyanın bütün skautları ümumdünya skaut hərəkati təşkilatının rəsmi tərbiyəvi tədbiri olan Ümumdünya Camborisinə toplanır. Burada 14–17 yaşlı uşaqlar iştirak edirlər. Skaut Hərəkatı tarixində ilk dəfə olaraq Azərbaycan Skautlarının XIX Ümumdünya Skaut Toplantısında iştirak etməsi və dünyanın 187 ölkəsindən olan 35 min gəncin, ""Bir yerdə dünyanı qururuq" devizi altında yaratdığı "Qlobal kənd" layihəsində fəal iştirakı gənclərin həyatında bir hadisə olmuşdur. 2003-cü ildə səkkiz nəfərdən ibarət nümayəndə heyəti Tailandda "Dünyamızla bölüşək, mədəniyyətimizlə bölüşək" şüarı ilə keçirilən XX Ümumdünya Skaut Toplantısında Azərbaycanı təmsil etmişlər.
Deviz
Skaut devizi "Hazır ol!"dur.Qədim zamanlardan cəngavərlərin devizi daim "Hazır oldur. Skautlar müasir cəngavərlərdir. Özlərini hər zaman güclü göstərən, problemləri həll etməyi öyrənən, çətin anlarda aciz qalmayan müasir cəngavərlərdir. Bununla bərabər daim "Hazır ol" parolu skautların yaradıcısı Baden-Pauell tərəfindən düşünülmüşdür. B.P daim "Hazır ol" parolu ilə layiqli bir vətəndaş olmağa, başqalarına xoşbəxtlik verməyə hazır olmağa, hər skautun yaxşı əməllər üçün çalışmağa hazır olmasını istəmişdir.Bir gün skautinqin yaradıcısına devizin hansı məna verdiyi haqqında sual verirlər. O, bu sualı belə cavablandırmışdır ki, "Skaut devizi o mənanı daşıyır ki, sən ağıl və bədənlə hər hansı bir çətinliyi dəf eləməyi bacarmalı, ehtiyac olarsa, başqalarına yardım etməyi bacarmalısan.Həyatda yaşamağa hazır olmaq — xoşbəxt, kədərsiz yaşamaq üçün əlindən gələn hər bir şeyi etdiyini dərk etməkdir".
Avrasiaya Skaut regionu
Ümumdünya Skaut Hərəkatı Təşkilatının "Avrasiya Skaut Regionu>> 1997-ci ildə Ümumdünya Skaut Komitasinin qərarı ilə yaradılmışdır. Regiona, eyni zamanda 12 ölkə — Azərbaycan Respublikasi, Rusiya Federasiyası, Belorus, Moldova, Gürcüstan, Ermənistan, Tacikistan, Qazaxıstan, Özbəkistan, Qırğızıstan, Türkmənistan, Ukrayna respublikaları daxildir. Yeni yaranmış Region Karpat dağlarından Bering körfəzinə, Şimal qütb dairəsindən Pamir dağlarına kimi olan 27 mln. m² ərazini əhatə edir və 12 saat qovşağı ilə bölünmüşdür. Region ölkələrində yaşayan insanların ümumi sayı 270 mln. nəfərdir. Avrasiya Regional Skaut Təşkilatının təsis Konfransı 26 aprel 1998-ci ildə keçirilmişdir. Azərbaycan Respublikasının Milli təşkilatı olan Azərbaycan Skautlar Assosiasiyası (ASA) "Avrasiya Skaut Regionu"na daxildir. Hal-hazırda Rusiya, Belorusiya, Ukrayna, Moldova, Gürcüstan, Ermənistan və Tacikistan milli skaut təşkilatları fəaliyyət göstərir və onlar ÜSHT-nın üzvləridir. Sevindirici haldır ki, Azərbaycan Skautlar Assosiasiyası — Rusiya, Ukrayna, Qazaxıstan və digər MDB ölkələrinin skaut təşkilatlarından əvvəl Ümumdünya Skaut Birliyi tərəfindən tanınmışdır.
Skaut andı
Skautinq yarandığı gündən etibarən hərəkatın bütün əsas və daha vacib prinsipləri Qanun və Andda aydın və cəlbedici bir şəkildə göstərilmiş, bütün Milli Skaut Assosi- asiyalarına yayılmışdır. Skautun andı — hər bir gənc hərəkata üzv qəbul edildiyi zaman öz həmyaşıdları arasında könüllü surətdə and içir. Gənclərin and içməsi özünütərbiyə prosesində simvolik addımdır. Bütün dünyada skautlar vəd verərkən aşağıdakı sözləri deyirlər Allah və vətən qarşısında olan borcumu yerinə yetirəcəyimə, hər vaxt başqalarına kömək edəcəyimə, skaut qanunlarına tabe olacağıma əlimdən gələn hər şeyi edəcəyim şərəfinə and içirəm.
Azərbaycanda
And içirəm öz şərəfimə, məndən asılı hər bir şeyi edəcəyəm ki, Allah və Azərbaycan qarşısında olan borcumu yerinə yetirim, hər vaxt başqalarına kömək edim, skaut qanunlarına tabe olum.
Mauqki skautlar üçün aşağıdakı and keçərlidir.
"Mən çalışacağam ki, sözə qulaq asan olum, Allah və Azərbaycan qarşısında öz borcumu yerinə yetirim, mauqli skautların qanunlarına riayət edim və hər gün xeyirxah iş görüm.ə
Görüşmə qaydası
Bütün dünyada skautlar görüşərkən, sağ deyil sol əllərini verirlər ki, bu da möhkəm dostluq və qarşılıqlı inam mənasını daşıyır. Skautların uniformada olub olmamağından asılı olmayaraq onlar hər zaman belə görüşürlər.
Skaut salamı
thumb|Skaut salamı Skaut salamı Milli bayrağın qaldırılması və endirilməsi, skaut andının verilməsi kimi təntənəli mərasimlərdə tam uniforma geyimində verilir.Bu salamın bir varianti skaut rəmzinə uyğundur; belə ki, salam verilərkən sağ əl çiyin səviyyəsindən qaldırılır. Baş və çeçələ barmaq ovuc içərisində birləşdirilir, qalan 3 barmaq isə skautun yaşından asılı olaraq bir-birinə möhkəm sıxılır. Ovucun, qarşısındakı adama açıq olması nəzərə alınmalıdır.
Boğaz örpəyi
Skautun boğaz örpəyi vacibdir və hər bir qrupun fərqləndirici elementidir. Onlar müxtəlif rəngli olmaqla ölkənin bayrağı rəngini daşıya bilər.
Fərqlənmə nişanları
Paltarın qoluna tikilən xüsusi skautun hər hansı bir "Skaut ixtisasında" məsələn lider, aşpaz, idmançı, ilk yardımın göstərilməsi, turizm və s. əldə etdiyi nailiyyətləri ifadə edir.
Geyim
Skaut təşkilatının yarandığı gündən onun üzvlərinin böyük məmnuniyyətlə geydiyi rəngli forması var. Bir sıra ölkələrdə bu forma bir neçə onilliklər ərzində mövcud olmaqla artıq ənənəvi şəkil almışdır. Geyim xarici görkəmini dəyişdirdikdə belə o, qrupun üzvlərinin vahid Beynəlxalq Təşkilata və Beynəlxalq Skaut ailəsinə aid olma rəmzini özündə əks etdirməlidir.Müxtəlif ölkələrdəki skautların geyimi bir sıra elementləri ilə yaxın olsalar da, əksər hallarda, rənglərinə görə fərqlənirlər. Skautların geyim forması yerli şəraitə, yaş dövrünə, fəaliyyət növünün xüsusiyyətlərinə, milli adət-ənənələrə və s. uyğundur.Bu forma qrupun özü tərəfindən, fərqlənmə nişanlarına aid qaydaların mütləq qorunması şərtilə yaradıla bilər. Azərbaycan Skautlarının uniforması Assosiasiya tərəfindən təsdiq edilmişdir. Uniformaya Azərbaycanın Dövlət rəmzlərini — gerbini və bayrağını əks etdirən skaut nişanları müəyyən edilmiş qayda ilə tikilir. Azərbaycan Skautları xaricdə və ölkə daxilində keçirilən beynəlxalq tədbirlərdə yalnız təsdiq olunmuş uniformada iştirak edə bilərlər.
Patrul
Patrul ümumi maraqlar əsasında təşkil olunur. Hər bir tədbirin müvəffəqiyyəti, ilk növbədə, bütün iştirakçıların qoyulan məsələ, ideyanı nə dərəcədə dərk etmələrindən asılıdır. Patrulun bütün üzvləri elə hiss etməlidirlər ki, bu, məhz onların ekspedisiyası, onların tədbiridir və onlar əsərin baş qəhrəmanlarıdırlar.İnandırmaq, maraqlandırmaq, hər bir iştirakçını tədbir ideyasi ilə xəstələndirmək- məhz bu rəhbərin əsas vəzifələrindən biridir. O, məqsədinə o vaxt çata bilər ki, məsələn, qrupun bütün üzvlərinə hazırlıq işlərini təşkil etməyə şərait yaratsın. Sözsüz ki, rəhbər özü tədbirin keçirilməsinə tam əmin olmalıdır. Ondan yalnız iştirakçıları həvəsləndirmək, onların daxiliqüvvələrilə özlərində inam yaratmaq, bir sözlə, lazımi anda yanlarında olmaq tələb olunur. Başqa sözlə desək, digər iştirakçıları ilə onlarsız heç bir qərar qəbul etmir. Hazırlıq prosesində liderin hər bir skautun daxili imkanlarını, onlardan səfərdə istifadə məqsədilə, yaxşı bilməsi zəruridir.Səfər zamanı o, hər bir kəsin üzərinə düşən öhdəlikləri yerinə yetirməsinə nəzarət edir və eləcə də Patrulun bütün fəaliyyətini istiqamətləndirir. Ehtimal ki, hazırlıq prosesində məsələnin bəzi aspektləri ümumi müzakirəyə çıxarılmalıdır.Patrul rəhbəri bu məsələləri müzakirə üçün düzgün qərar qəbul etmək üçün Patrulun məqsəd və məramlarını açıqlamaqla, iclasa çıxara bilər. Dediklərimizdən belə nəticə çıxır ki, liderin üzərinə Patrulun mövcud işini təmin etmək vəzifəsi də düşür.
Skautun olmadığı ölkələr
WOSM-a görə, dünyanın beş ölkəsində skautinq yoxdur və ya qadağandır. Bu ölkələr bunlardır
Ayaz Mustafayev
Şəhid Mustafayev Ayaz Mustafa oğlu (15.06.1972-23.09.1992) — 1972-ci il iyun ayının 15-də Xaçmaz rayonunun Həsənqala kəndində anadan olmuşdur.Həqiqi hərbi xidmətini Belorusiyada başa vurub vətənə gəldikdən sonra Dağlıq Qarabağ uğrunda gedən döyüşlərə könüllü olaraq yola düşür.
1992-ci ilin avqust ayından başlayaraq Xocavənd istiqamətində gedən döyüşlərdə iştirak etmişdir. 820 saylı Göytəpə (Prişip) alayı tərkibində Xocavənd rayonunun  Əmirallar kəndi üzərindəki "Şişqaya" yüksəkliyi istiqamətində kəşfiyyat xarakterli döyüşlərdə iştirak etmiş, 839 və 848 saylı batalyonların tərkibində döyüşlərdə iştirak etmişdir.Ayaz Mustafayev BM-21 tipli QRAD (9K51) reaktiv yaylım atəş sistemini idarə edən cəsur döyüşçü idi.
1992-ci il sentyabr ayının 23-də səhər saat təxminən 10-da Xocavənd batalyonunun bir bölüyü tərkibində Martuni səhərinin azadolunması üçün Kuropakin istiqamətindən Muğanlı kəndinə gələrkən erməni silahlılarının qəfil hüçumu nəticəsində baş verən döyüşdə şəhid olmuşdur. Ayaz Mustafa oğlu Mustafayev Həsənqala kəndinin ilk şəhidi olduğundan təhsil aldığı orta məktəbdə büstü ucaldılmış və məktəbə onun adı verilmişdir.
America (albom)
America — Thirty Seconds to Mars musiqi qrupunun ilk studiya albomu.
6 aprel 2018-ci ildə yayımlanan albom, Interscope Records etiketi ilə satışa buraxılmışdır.
Fişt zirvəsi
Fişt (Фыщт — "ağ baş" ) — Baş Qafqaz silsiləsinin qərb hissəsindəki dağ zirvəsidir. Mütləq hündürlüyü - 2867.7 metrdir.
Təsviri
Fişt, Oşten və Pşexa-Su zirvələri ilə birlikdə Fişt-Oşten massivini formalaşdırır. Massivin zirvələri Qafqazda ilk alp tipli zirvələrdir (qərbdən şərqə doğru hərəkət edir), yəni subalp və alp dağ çəmənliklərinin geniş kəmərinə malik olaraq meşənin yuxarı sərhədindən xeyli yuxarı qalxırlar. Bundan əlavə, Fişt Qafqazın ən qərb zirvəsidir, yamaclarında buzlaqlar (Böyük və Kiçik Fişt buzlaqları) və əhəmiyyətli qaya fayları var.
Struktur olaraq, Fişt, əhəng daşı qatlarından ibarət blok yüksəlişidir. Qalın əhəng daşı təbəqələri çoxsaylı və müxtəlif karst formalarının (kraterlər, mağaralar) inkişafına kömək edir. Dağın kənarındakı məşhur mağaralardan biri də, Uçan Quş mağarasıdır. 1994-cü ildən bəri Rusiyanın ən dərin mağaralarından biri olan Fiştdə Ağ Ulduz mağara sistemi araşdırılır.
Böyük Fişt buzlağında 1B kateqoriyalı klassik dırmanış marşrutu var. Həmçinin, ən çətin 6A kateqoriyalı dırmanış marşrutuda fəaliyyət göstərir.
Dağın bir zamanlar qədim Tetis okeanındakı mərcan quruluşunu izah edən bir ada olduğuna inanılır.
Pşexa çayı Fişt yamaclarından qaynaqlanır, Belaya çayı mənbəyi Fişt və Oşten zirvələrindən başlayır, Pşexa çayının aşağı axarında çaya qovuşaraq Kuban çayına tökülür. Şaxe çayı da mənbəyini Fişt zirvəsindən götürürür, lakin Qara dənizə tökülür. Dağın qərb divarından hündürlüyü təxminən 200 m olan Pşexa şəlaləsi axır.
Mədəniyyətdə
Dağ, Soçidə XXII Qış Olimpiya Oyunlarının açılışı zamanı nümayiş olunan "Rus əlifbası" adlı videoda xatırlanır. Bu dağ zirvəsinin adına Soçi şəhərində bir stadion fəaliyyət göstərir.
Qəzalar
Fişt zirvəsi turist və idmançıların ənənəvi ziyarət etdikləri dağ zirvəsidir. Belə ki, zirvədə tez-tez turist yürüşləri və alpinist yarışmaları keçirilir. Bu səbəbdən dağ zirvəsində qəza və insan itkiləri də olmuşdur. Xüsusən 1975-ci və 1986-cı illərdə Fişt zirvəsində qrup ölümləri baş verib. Həm də 1981-ci ildə dağdakı mağaraları tədqiq edən speleoloqlar da tələf olublar. Qəzalar əsasən qar uçqunları və buzlaqların sürüşməsi nəticəsində baş verib.
Əkbər Əlizadə
Əlizadə Əkbər Müzəffər oğlu — Azərbaycan aktyoru, televiziya aparıcısı, Azərbaycan Respublikasının əməkdar artisti.
Həyatı
Əkbər Əlizadə 23 may 1977-ci ildə Bakı şəhərində anadan olmuşdur. 1998-ci ildə Azərbaycan Dövlət Mədəniyyət və İncəsənət Universitetinin Dram teatr və kino fakültəsini aktyor ixtisası üzrə, 2000-ci lidə həmin universitetin magistratura şöbəsini teatrşünaslıq ixtisası üzrə bitirmişdir. 2000–2001-ci illərdə hərbi xidmət keçmişdir.
1994-cü ildən Azərbaycan Dövlət Musiqili Komediya Teatrına aktyor vəzifəsinə daxil olmuşdur. İlk dəfə 1987-ci ildə 10 yaşında Azərbaycan televiziyasının "Qırmızı qərənfil" mahnı və rəqs ansamblında çıxış etmişdir. 7 il həmin ansamblda müğənni kimi fəaliyyət göstərmişdir. Sonralar həmin televiziyanın keçirdiyi "Sübh şəfəqləri" musiqi müsabiqəsində birinci yerə layiq görülmüşdür.
Teatrda işlədiyi müddət ərzində R. Mustafayev və C. Məmmədovun "Məsmə xala dayımdır" əsərində Elgün, İ. Kalmanın "Tsıqan premyer" əsərində Muştard, F. Leqarın "Vesyolaya vdova" əsərində Sen De ş, Q. Qarayevin "Neistovıy Qaskonets"ində Qasqoniyalı, Ü. Hacıbəyovun "O olmasın, bu olsun"unda İntiliget Həsən, "Ər və arvad"ında Səfi, "Arşın mal alan"ında Süleyman, R. N. Güntəkinin "Bir günlük siğə"sində Xəlil, T. Vəliyevanın "Bankir adaxlı"sında Balakişi, "Mən dəyərəm min cavana"sında Rza, Anarın "Aldın payını, çağır dayını"sında Tərgəldi, A. Babayevin "Əlin cibində olsun"unda Xankişi, R. Əkbərin "Bəydullanın möhtəşəm toyu"nda tamada, Ə. Əmirlinin "İtgin ər"ində Zəkə, M. Haqverdiyevin "Qısqanc ürəklər"ində Əjdər, "Amerikali kürəkən"ində Cəlil, M. F. Axundzadənin "Kimyagər"ində Molla Həmid, R. Heydərin "Qızıl toy"unda Qədir obrazlarını yaratmışdır. 1997-ci ildə Azərbaycan Dövlət Akademik Milli Dram Teatrında S. Vurğunun "Fərhad və Şirin" tamaşasında Şiruyyə rolunu oynamışdır.
1994–2000-ci ilə qədər xalq artisti Cənnət Səlimovanın rəhbərlik etdiyi Bakı Kamera teatrında aktyor kimi çalışmışdır.
1995-ci ildən dövlət səviyyəli konsert və tədbirlərin aparıcılarından biridir. 2000–2006-cı illərdə Dövlət Filarmoniyasında da aparıcı vəzifəsində işləmişdir.
2003-cü ildə Space kanalında "Meloman" verilişinin, 2006–2007-ci illərdə "Azəristar" müsabiqəsinin aparıcısı olmuşdur.
2006-2013-cü illərdə Planet Parni İz Baku KVN Teatrının aktyoru olmuşdur."Axtaran Tapar" konsertindən "Hər Gün Sirk" konsertinə qədərki konsertlərdə aktyor olmuşdur.
2008-ci ildə Xəzər telekanalında "Gülüş ulduzu" müsabiqəsinin və "komediya səhnəsi" verilişinin aparıcısı olmuşdur.
2008-ci ildə, 30 aprel 2014-cü ildə, 6 may 2015-ci ildə, 6 may 2016-cı ildə , 1 may 2017-ci ildə , 7 may 2020-ci ildə , 7 may 2021-ci ildə və 10 may 2022-ci ildə Prezident Mükafatına layiq görülmüşdür.
2009-cu ildə Azərbaycan Respublikasının Əməkdar artisti fəxri adını almışdır.
2009-cu ildə Space TV-də "Kim nə bacarır" layihəsində münsif və aparıcı, 2011-ci il yanvar ayından 2013-cü ilin iyuluna kimi isə "Hər səhər" proqramının aparıcısı olmuşdur. Eyni zamanda "Xəzər" televiziyasının istehsal etdiyi "Qaynana" teleserialında çəkilmişdir.
ATV-də yayımlanan Qorxma mən səninləyəm proqramının aparıcısıdır.
Evlidir. 3 övladı var.
Xan qəbiristanlığı
Ümumi məlumat
Şəki Xan məscidinın şərq tərəfində yerləşən Şəki Xan qəbiristanlığında vaxtilə 15 –20-yə qədər yazılı başdaşı olmuşdur. Hal-hazırda cəmi 10 yazılı başdaşı və cəmi bir digər təyinatlı epiqrafik abidə var.
Məmmədağa Bağırov
Məmmədağa Həsənağa oğlu Bağırov (2 dekabr 1997; Masallı rayonu, Azərbaycan — 6 noyabr 2020; Xocavənd rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Məmmədağa Bağırov 1997-ci il dekabrın 2-də Masallı rayonunun Xoşçobanlı kəndində anadan olub.
Hərbi xidməti
Azərbaycan Ordusunun əsgəri olan Məmmədağa Bağırov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayılın, Füzulinin və Xocavəndin azadlığı uğrunda gedən döyüşlərdə savaşıb. Məmmədağa Bağırov noyabrın 6-da Xocavənd döyüşləri zamanı şəhid olub. Masallı rayonunda dəfn olunub.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Məmmədağa Bağırov ölümündən sonra "Cəbrayılın azad olunmasına görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Məmmədağa Bağırov ölümündən sonra "Füzulinin azad olunmasına görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Məmmədağa Bağırov ölümündən sonra "Xocavəndin azad olunmasına görə" medalı ilə təltif edildi.
Nazimülislam Kirmani
Mirzə Məhəmməd bin Əli Nazimülislam Kirmani (1861-1918)—İran tarixçisi.
Həyatı
Mirzə Məhəmməd bin Əli 1861-ci ildə Kirman şəhərində anadan olmuşdu. Mükəmməl mədrəsə təhsili almışdı. Nazimülislam Kirmani kimi tanınırdı. Tarixçi idi.
Tarixçi əsərində şahidi olduğu hadisələrin obyektiv təsvirini verir. O, qeyd edir ki, XX əsrin əvvəllərində bir tərəfdən ölkənin iqtisadi vəziyyətinin ağırlaşması, şah sarayı və hökumətin milli mənafeyə zidd siyasəti, rüşvətxorluq və ədalətsizlik doğuran siyasi qurpuluşun çürüklüyü, digər tərəfdən, İran cəmiyyətinin qabaqcıl dairələrinin milli şüurunun inkişafı İranda sosial ziddiyyətlərin daha da kəskinləşməsinə səbəb olmuşdu.
Nazimülislam Kirmani yazır: "Dünyada İran şahı qədər geniş yetkiləri olan hökmdar sayı çox azdır. Bu ölkədə şahın iradəsi her şeyə hakimdir. Ancaq İranda Türkiyənin tərsi olaraq vəzirlər və ya şah divanı olmadığı üçün şahı kimsə şüphəçiliyə sürükləyə bilməzdi."
Nazimülislam Kirmaninin əsərində İran inqilabının başlanığıcından 1906-cı ilin iyulunadək İranda baş verən hadisələr təsvir olunur.
Nazimülislam Kirmani 1918-ci ildə vəfat edib.
Yaradıcılığı
Nazimülislam Kirmani şair idi. Ölkənin ağır durumunu yaxından müşahidə edən İranlı aydınlarda bu yaşananlar qarşısında səssiz qalmamışlardır. Dönəmin önəmli yazarlarından Nazımul-İslam Kirmani, şeirlərində bu əndişəverici ortamı mövzu kimi seçmiş, Qacar xanədanının uyğulamalarını həcv edərək dönəmin iqtisadi həyatına dair bəzi sübutlar vermişdir:
Şahın halı görüb də dəyişməmişmidir? Hər yerdə şeytanlar gəzər olmuşdur Zulm və ədalətsizlikmi artmış? Xalqın ürəyi qan ağlamaqdadır İran ölkəsinə bir uğrayıvər Başdan başa sanki bir məzar Belə halı vahim bir ölkədə Kimsəni görməsin canlı, yaşar.
Məmmədrza Təbrizli
Məmmədrza Təbrizli — azərbaycanlı mühacir yazıçı və musiqiçi, radio və televiziya jurnalisti, Norveç Yazıçılar Birliyinin üzvü.
Həyatı və fəaliyyəti
1994-1997-ci illərdə TRT radiosunda fəaliyyət göstərir. TRT ilə yanaşı, Türkiyə nin müxtəlif televiziya kanallarda mədəniyyət proqramlarında iştirak edib. 1998-ci ildə siyasi səbəblərə görə Avropa ya mühacirət edir. 2003-cü ildən etibarən Norveç də qurulan “Azərbaycan səsi” radiosunun redaktoru kimi çalışır. Jurnalist kimi Güney Azərbaycanla bağlı bir çox yazıları Norveç mətbuatında dərc olunmuşdur.
2011-də Norveçdə baş verən terrora qarşı bəstələdiyi mahnıya görə, Norveç baş nazirinin təşəkkür məktubunu alıb. 2012-ci ildə Norveçdə keçirilən Dil və mədəniyyət festivalında “Hederspris” Şərəf mükafatına layiq görülüb. 2016-cü ildən Norveç Yazıçılar Birliyinin üzvüdür.
Yaradıcılığı
Məmmədrza Təbrizli Norveçdə üç musiqi albomu yayımlayıb. “Son gecə” adlı povest və hekayələrdən ibarət ilk kitabı isə 2009-cu ildə Bakı da çap edilib. Bu avtobioqrafik əsərdə müəllifin Güney Azərbaycandan Norveçə mühacirəti ilə bağlı yaşadığı çətinliklər əks olunub. Kitab 2013-cü ildə Bosniya və Herseqovinada boşnak dilində, 2015-ci ildə isə Oslo da Norveç dilində çap edilib. “Qartal balası” adlı povest və hekayələr kitabı isə 2011-ci ildə Bakı da nəşr olunub.
Okunoşima
— Yaponiyanın Hiroşima prefekturasının Takexara şəhərinə məxsus olan, Daxili Yapon dənizində yerləşən kiçik adadır. Bu adaya yaxınlıqdakı qəsəbələrdən bərə vasitəsilə gəlmək olar. Ada turistlər arasında çox məşhurdur. Adanın qeyri-rəsmi adı kimi tanınır. Bunun da səbəbi burada çoxlu vəhşi dovşanların olmasıdır. Onlar adada yaşayırlar və insanlardan tamamilə qorxmurlar. Ada İkinci dünya müharibəsinin gedişatında böyük rol oynamışdır. Çünki burada kimyəvi silahların istehsalı üzrə zavod yerləşirdi.
Tarixi
Əvvəllər ada dinc məqsədlər üçün xüsusi istifadə olunurdu. O zamanlar adada 3 balıqçı ailəsi yaşayırdı. Çin-yapon müharibəsi (1894—1895) ərəfəsində əhəmiyyətli strateji vəziyyətlə əlaqədar olaraq ada və onun ətrafında on istehkam tikilir.
1925-ci ildə Elm İnstitutu və İmperator Ordusunun Texnologiyaları kimyəvi silahların hazırlamasını elan etdi. Kimyəvi silahların hazırlandığı zavodun yaradılması o qədər məxfi idi ki, ada xəritələrdən çıxarılmışdı.
Dovşanlar adası
200px|left Hal-hazırda ada vəhşi dovşanları ilə məşhurdur. Burada yaşayan vəhşi dovşanların sayı əhalinin sayından çoxdur. Turistlərə pişiklərin və itlərin adası haqqında məlumat vermək qadağandır.
Adada vəhşi dovşanların birdən-birə çoxalması haqqında iki versiya yaranmışdır. Birinci versiyaya əsasən, 1971-ci ildə məktəblilər qrupu 8 dovşanı tamamilə cansız adada buraxmışdır. Nəticədə onlar böyük miqdara qədər artıb gəlmişlər və indi onlara adanın istənilən guşəsində rast gəlmək mümkündür. Başqa versiyaya görə, dovşanlar təcrübələr üçün kimyəvi silahların hazırlaması vaxtı hərbi hədəflər üçün buraya gətirilmişdir. Proqramın başa çatmasından sonra onlar azadlığa buraxılmışdır.
Zəhərli Qazlar muzeyi
thumb|300px|Zəhərli Qazlar Muzeyi 1988-ci ildə açılmışdır. Muzey 1988-ci ildə fəaliyyətə başlamışdır. Muzey zəhərli qazların törətdiyi dəhşətli həqiqətlərin mümkün qədər qarşısını almaq və insanları məlumatlandırmaq üçün yaradılmışdır.
Muzey yalnız iki böyük otaqdan, kiçik bina zavodundan ibarətdir. Ağır iş şəraitinin mənfi nəticələrinə məruz qalan işçilərin ailələri muzeyə çoxsaylı eksponatlar hədiyyə etmişdir. Onlar qaz emalı ilə məşğul olan işçilərin qazla təhlükəli davranması nəticəsində başlarına gələn ağır fəlakətləri muzey işçilərinə danışırlar.
İkinci otaq göstərir ki, zəhərli qaz yüngül, göz, dəri və ürək vasitəsilə insan orqanizminə təsir göstərir. İraq və İrandan olan qurbanların şəkilləri muzeyin qalereyasına əlavə edilir.
NGC 3955
NGC 3955, Yeni Baş Kataloqda qeydə alınmış qalaktikadır. Göy üzündə Kasa bürcü istiqamətində yerləşir. S0-a tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Alçide De Qasperi
Alçide Amadeo Françesko de Qasperi (d. 3 aprel 1881 — 19 avqust 1954) — İtaliyanın baş naziri (1945-1953).